SUSITARIMAS DĖL SUTARTIES KEITIMO PAGAL

VPĮ 89 STR.

SUSITARIMAS

DĖL 2022-11-04 VIEŠOJO PIRKIMO SUTARTIES NR. VPS-41 „Parodų rūmų, Vokiečių g. 2, Vilniuje, kapitalinio remonto ir tvarkybos darbai“

PAKEITIMO

2023-12-27 Nr. VPS-80

 **UAB „HSC Baltic“ (toliau - Rangovas)**, atstovaujama generalinio direktoriaus Rimvydo Beržonskio, veikiančio pagal bendrovės įstatus, ir

 **BĮ Šiuolaikinio meno centras** (toliau - Užsakovas), atstovaujama direktoriaus Kęstučio Kuizino, veikiančio pagal įstatus,

 toliau kartu šiame susitarime Rangovas ir Užsakovas vadinami „Šalimis“, o kiekvienas atskirai - „Šalimi“,

 ATSIŽVELGDAMOS Į TAI, KAD:

 A. Šalys 2022-11-04 sudarė viešojo pirkimo pagrindinę sutartį Nr. VPS-41 „Parodų rūmų, Vokiečių g. 2, Vilniuje, kapitalinio remonto ir tvarkybos darbai (preliminarioji sutartis)“ (toliau – Sutartis). Rangos sutartis visa apimtimi įsigaliojo 2022-11-19, t. y. nuo sekančios dienos, kai Rangovas pateikė Sutarties įvykdymo užtikrinimą (Atlikimo laidavimo draudimo raštas Nr. AT 99076).

 B. Statybos proceso dalyviai (Rangovas, Užsakovas, projektuotojas ir statybos techninės priežiūros vadovas) pasirašė pakeitimų aktą (pridedama), kuriame detalizuoti Sutarties pakeitimai, kuriems pritaria visi minėti statybos proceso dalyviai.

C. Sutarties 25.2 punkte numatyta, kad Šalys turi teisę sudaryti susitarimus dėl papildomų darbų su sąlyga, kad nepažeidžiamos Viešųjų pirkimų įstatymo (toliau – VPĮ) 89 straipsnyje nurodytos vertės.

 D. Vadovaujantis **VPĮ 89 straipsnio 1 dalies 5 punktu *(neesminiai keitimai)***, Sutartis gali būti keičiama neatliekant naujos pirkimo procedūros, kai pakeitimas, neatsižvelgiant į jo vertę, nėra esminis, kaip nustatyta VPĮ 89 straipsnio 4 dalyje. Pakeitimas sutarties galiojimo laikotarpiu laikomas esminiu, kai juo pakeičiamas pirkimo sutarties bendrasis pobūdis. Minėtame VPĮ straipsnyje nurodyta, jog bet kuriuo atveju esminiais pirkimo sutarties pakeitimais laikomi tokie pakeitimai, kai tenkinama bent viena iš šių sąlygų:

 *„1) pakeitimu nustatoma nauja sąlyga, kurią įtraukus į pradinį pirkimą būtų galima priimti kitų kandidatų paraiškų, dalyvių pasiūlymų ar pirkimas sudomintų daugiau tiekėjų;*

 *2) dėl pakeitimo ekonominė pirkimo sutarties ar preliminariosios sutarties pusiausvyra pasikeičia tiekėjo, su kuriuo sudaryta ši sutartis, naudai taip, kaip nebuvo aptarta pradinėje sutartyje;*

 *3) dėl pakeitimo labai padidėja pirkimo sutarties ar preliminariosios sutarties apimtis;*

 *4) kai tiekėją, su kuriuo sudaryta pirkimo sutartis ar preliminarioji sutartis, pakeičia naujas tiekėjas dėl kitų priežasčių, negu VPĮ 89 straipsnio 1 dalies 4 punkte nurodytos priežastys“.*

E. **VPĮ 89 straipsnio 2 dalis** **(*de minimis keitimai*)** numato, kad:

 *„2. Pirkimo sutartis ar preliminarioji sutartis jos galiojimo laikotarpiu taip pat gali būti keičiama pagal šį įstatymą neatliekant naujos pirkimo procedūros, nors ir nėra šio straipsnio 1 dalies 1–4 punktuose nurodytų aplinkybių, tačiau yra visos šios sąlygos kartu:*

 *1) bendra atskirų pakeitimų pagal šį punktą vertė neviršija atitinkamų tarptautinio pirkimo vertės ribų, nurodytų šio įstatymo 4 straipsnio 1 dalyje;*

 *2) bendra atskirų pakeitimų pagal šį punktą vertė neviršija 10 procentų pradinės pirkimo sutarties ar preliminariosios sutarties vertės prekių ar paslaugų pirkimo atveju ir 15 procentų – darbų pirkimo atveju;*

 *3) pakeitimu iš esmės nepakeičiamas pirkimo sutarties ar preliminariosios sutarties pobūdis.“*

F. Pradinė Sutarties vertė yra 4 013 629,42 Eur be PVM (neindeksuota).

 G. Vadovaujantis VPĮ 89 straipsnio 1 dalies 5 punktu atsisakomi darbai ir VPĮ 89 straipsnio 2 dalimi perkami papildomi darbai, patvirtinti iki šio susitarimo sudarymo (žr. Eil. Nr. 1-7) ir **tvirtinami šiuo susitarimu (žr. Eil. Nr. 8 - 9, pakeitimų aktas Nr. 6**), nurodomi lentelėje žemiau:

|  |  |  |  |  |
| --- | --- | --- | --- | --- |
| **Eil. Nr.** | **Sutarties pakeitimo akto numeris** | **Pakeitimo numeris pakeitimų akte (jei taikoma)** | **Atsisakomo sutarties objekto kaina, Eur be PVM** | **Pridedamo sutarties objekto kaina, Eur be PVM** |
| 1 | Pakeitimų aktas Nr. 1 (2023-08-17) (Stogo ST-4 įrengimo detalė) | 1 | 345 093,90 | 164 997,73 |
| 2 | Pakeitimų aktas Nr. 1 (2023-08-17) (mūro stiprinimas/ atstatymas (betonavimas) | 8 | 0,00 | 957,12 |
| 3 | Pakeitimų aktas Nr. 2 (2023-10-03) (Dūmų šalinimo sprendinys įrengiant liukus) | 1 | 0,00 | 25 738,79 |
| 4 | Pakeitimų aktas Nr. 3 (šilumos tiekimo sistemos galia) | 1 | 134 448,75 | - |
| 5 | Pakeitimų aktas Nr. 3 (papildomi gaisriniai reikalavimai) | 2 | 1 478,00 | - |
| 6 | Pakeitimų aktas Nr. 4 (nebegaminamos medžiagos ir/ar įrenginiai) | - | 2 468,15 |   |
| 7 | Pakeitimų aktas Nr. 5 (sienų mazgų keitimas) | 2 | 29 044,84 | 64 951,11 |
| **8** | **Pakeitimas pagal 2023-12-22 pakeitimo aktą Nr. 6 (vidinio kiemelio lietaus vandens nuvedimas)** | **3** | **0,00** | **20 699,61** |
| **9** | **Pakeitimas pagal 2023-12-22 pakeitimo aktą Nr. 6 (nedetalizuotų patalpų ardymas)** | **4** | **0,00** | **11 615,52** |
|   | **Iš viso:** |   | **512 533,64** | **288 959,88** |

 H. Bendra pakeitimų vertė pagal VPĮ 89 straipsnio 2 dalį neviršija 15 % nuo pradinės Sutarties vertės, t. y. neviršija 602 044,41 Eur be PVM.

J. Vadovaujantis **VPĮ 89 straipsnio 1 dalies 3 punktu *(nenumatytos aplinkybės)***, Sutartis gali būti keičiama neatliekant naujos pirkimo procedūros, kai *„pakeitimo poreikis atsirado dėl aplinkybių, kurių protinga ir apdairi perkančioji organizacija negalėjo numatyti, ir kai kartu yra šios sąlygos:*

 *a) pakeitimas iš esmės nepakeičia pirkimo sutarties ar preliminariosios sutarties pobūdžio;*

 *b) atskiro pakeitimo vertė neviršija 50 procentų pradinės pirkimo sutarties vertės. Tokiais pakeitimais negali būti siekiama išvengti šiame įstatyme pirkimui nustatytos tvarkos taikymo“.*

 K. Vadovaujantis VPĮ 89 straipsnio 1 dalies 3 punktu darbų pakeitimai patvirtinti iki šio susitarimo sudarymo (žr. Eil. Nr. 1-13) ir **tvirtinami šiuo susitarimu (žr. Eil. Nr. 14 -15, Pakeitimų aktas Nr. 6**), nurodomi lentelėje:

|  |  |  |  |  |
| --- | --- | --- | --- | --- |
| **Eil. Nr.** | **Sutarties pakeitimo akto numeris** | **Pakeitimo numeris pakeitimų akte** | **Atsisakomo sutarties objekto kaina, Eur be PVM** | **Pridedamo sutarties objekto kaina, Eur be PVM** |
| 1 | Pakeitimas pagal 2023-08-17 pakeitimo aktą Nr. 1 (Grindų įrengimo detalės) | 2 | 0 | 6189,09 |
| 2 | Pakeitimas pagal 2023-08-17 pakeitimo aktą Nr. 1 (Surenkamos GB sąramos) | 3 | 225 | 252 |
| 3 | Pakeitimas pagal 2023-08-17 pakeitimo aktą Nr. 1 (Neįgaliųjų keltuvo keitimas) | 4 | 17 228,66 | 17 827,40 |
| 4 | Pakeitimas pagal 2023-08-17 pakeitimo aktą Nr. 1 (Esamų konstrukcijų stiprinimas pagal TP-DP) | 5 | 2 570,00 | 3 461,30 |
| 5 | Pakeitimas pagal 2023-08-17 pakeitimo aktą Nr. 1 (Esamų konstrukcijų stiprinimas pagal TvDP) | 6 | 766,50 | 1 556,00 |
| 6 | Pakeitimas pagal 2023-08-17 pakeitimo aktą Nr. 1 | 7 | 0,00 | 12 747,00 |
| 7 | Pakeitimas pagal 2023-08-17 pakeitimo aktą Nr. 1 | 9 | 98,50 | 360,00 |
| 8 | Pakeitimas pagal 2023-08-17 pakeitimo aktą Nr. 1 | 10 | 9 123,00 | 8 427,20 |
| 9 | Pakeitimas pagal 2023-10-03 pakeitimo aktą Nr. 2 (Stogo pasluoksnių ardymo darbai) | 2 | 0,00 | 64 025,86 |
| 10 | Pakeitimas pagal 2023-10-03 pakeitimo aktą Nr. 2 (Lauko akmenų skaldymas ir išvežimas) | 3 | 0,00 | 5 153,27 |
| 11 | Pakeitimas pagal 2023-10-03 pakeitimo aktą Nr. 2 (Vidinio kiemelio vitrinų pamato remontas) | 4 | 0,00 | 2 616,92 |
| 12 | Pakeitimas pagal 2023-10-03 pakeitimo aktą Nr. 2 (Rėmo įrengimo ties švok įrenginiu ir grindų 2-18 patalpoje įrengimas) | 5 | 0,00 | 7 177,08 |
| 13 | Pakeitimas pagal 2023-11-03 pakeitimo aktą Nr. 5 (sienų šiltinimo mazgų keitimas) | 1 | 0,00 | 98 212,78 |
| **14** | **Pakeitimas pagal 2023-12-22 pakeitimo aktą Nr. 6 (stogo pasluoksnių ardymas ir atliekų išvežimas)** | **1** | **0,00** | **57 389,60** |
| **15** | **Pakeitimas pagal 2023-12-22 pakeitimo aktą Nr. 6 (vidinio kiemelio ardymo sluoksniai)** | **2** | **5 488,00** | **16 822,80** |
|   | **Iš viso:** |   | **35 499,66** | **302 218,30** |

ŠALYS SUSITARIA:

 1. SUTARTIES SĄLYGŲ PAKEITIMAS

 1.1. Pakeisti Sutarties sąlygas taip, kaip nurodyta prie šio Susitarimo pridedame pakeitimų akte ir jo prieduose (Priedas Nr. 1), o taip pat atnaujintame Sutarties priede Nr. 4 „Darbų kainų žiniaraštis“ (Priedas Nr. 2).

 1.2. Šiuo susitarimu tvirtinami papildomi darbai turi būti atlikti per 60 kalendorinių dienų nuo šio susitarimo įsigaliojimo dienos. Dėl įsigytų papildomų darbų kilus poreikiu stabdyti pagal Sutartį vykdomus darbus apie tai Rangovas informuojamas atskiru pranešimu, vadovaujantis Sutarties Bendrųjų sąlygų 11.5.1 punktu, kai statybos proceso dalyviai patvirtina su papildomais darbais susijusių Sutartyje numatytų darbų apimtį, kuri turi būti sustabdoma.

Rangovas raštu Nr. SR-2023-305 yra pateikęs prašymą sustabdyti pagal Sutartį vykdomus darbus. Užsakovas gavęs visų statybos proceso dalyvių pasirašytą darbų stabdymo apimties nustatymo protokolą, patvirtins stabdomų darbų apimtį atskiru rašytiniu pranešimu Rangovui.

1.3. Kitos Sutarties nuostatos, nenurodytos šio susitarimo dėl Sutarties pakeitimo 1.1 - 1.2 punktuose lieka nepakeistos.

 2. KITOS NUOSTATOS

 ​2.1. Susitarimas įsigalioja, kai jį pasirašo abi Sutarties Šalys.

​ 2.2. Susitarimas laikomas neatskiriama Sutarties dalimi.

​ 2.3. Susitarime naudojamų sąvokų reikšmės atitinka Sutartyje pateiktus sąvokų apibrėžimus.

​ 2.4. Susitarimas pasirašomas Šalių atstovų elektroniniais parašais.

3. SUSITARIMO PRIEDAI

 3.1. **Pakeitimų aktas Nr. 6** su priedais.

3.2. Sutarties priedo Nr. 4 „Darbų kainų žiniaraštis“ nauja redakcija.

 ŠALIŲ JURIDINIAI ADRESAI, REKVIZITAI IR PARAŠAI

**RANGOVAS** **UŽSAKOVAS**

**UAB „HSC Baltic“** **BĮ „Šiuolaikinio meno centras“**

Gabijos g. 32, 06155 Vilnius Vokiečių g. 2, 01130 Vilnius

Juridinio asmens kodas 300130281 Juridinio asmens kodas 291424950

PVM mokėtojo kodas LT100001802611    PVM mokėtojo kodas LT914249515

Banko sąsk. Nr. LT07 7044 0600 0772 9902 Banko sąsk. Nr. LT114010051003260562

Bankas SEB Bankas Bankas Luminor Bank

Tel. (8 5) 65033527   Tel. (8 5) 262 98 91‬

El. p. info@hsc.lt    El. p. info@cac.lt

Gen. direktorius Direktorius

Rimvydas Beržonskis Kęstutis Kuizinas